**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 672 /2017**

**ΑΔΑ:** **7ΣΙΦΩΨΑ-1ΗΚ**



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 59ο/2017 Της 21Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού επιτροπής διαγωνισμού για την προμήθεια: Προμήθεια οχημάτων(επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό). ’’**

Στην Άρτα, σήμερα, 21-12-2017 και ώρα 11:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **49903/21-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος**  **6. Κοσμάς Ηλίας** | **ΑΠΟΝΤΕΣ**    **1. Λιλής Γεώργιος**  **2. Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Πριν την συζήτηση η επιτροπή ομόφωνα απεφάνθη για το κατεπείγον της συνεδρίασης

Ο Πρόεδρος εισηγούμενος το 1ο τακτικό θέμα: **Έγκριση πρακτικού επιτροπής διαγωνισμού για την προμήθεια: Προμήθεια οχημάτων (επιβατικά,ελαφρύ ημιφορτηγό, τρακτέρ με καταστροφέα και γερανοφόρο φορτηγό)** έθεσε υπόψη της Επιτροπής το από 18-12-2017 πρακτικό της Επιτροπής διαγωνισμού το οποίο έχει ως εξής: Στην Άρτα και στο Δημοτικό Κατάστημα σήμερα 19 Δεκεμβρίου 2017 ημέρα Δευτέρα, συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Νούτση Μιράντα ως πρόεδρο, κα. Ρίζου Ευαγγελία και κ. Γιαμούρη Ευάγγελο (αντικαταστάτη του κ. Κεφάλα Κύρκου ο οποίος απουσίαζε λόγω αναρρωτικής άδειας) ως μέλη, για να προβεί ***σε γνωμοδότηση επί των κυρώσεων λόγω έκπτωσης του αναδόχου για «Προμήθεια μεταχειρισμένου φορτηγού υπηρεσίας πρασίνου»***  του διαγωνισμού με αρ. πρωτ. διακήρυξης 17367/18-5-2017, «Προμήθεια οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό) Δήμου Αρταίων», έναντι συνολικού ποσού 35.450,00 € χωρίς ΦΠΑ .

Έχοντας υπόψη:

1. Τις διατάξεις του Νόμου 4412/2016
2. Την αρ. 260/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την υπ’ αριθμ. 17367/18-5-2017 Διακήρυξη του διαγωνισμού
4. Το από 5-7-2017 πρακτικό Ι της Επιτροπής
5. Την αρ. 394/2017 απόφαση της Οικονομικής Επιτροπής περί εγκρίσεως του πρακτικού Ι
6. Το αρ.28989/26-07-2017 έγγραφο για το άνοιγμα των οικονομικών προσφορών
7. Την μοναδική συμμετοχή στον διαγωνισμό στο τμήμα 3
8. Το από 28-7-2017 πρακτικό αποσφράγισης των οικονομικών προσφορών
9. Την αρ.426/31-7-2017 απόφαση της Οικονομικής Επιτροπής περί εγκρίσεως του πρακτικού αποσφράγισης των οικονομικών προσφορών
10. Το από 11-9-2017 έγγραφό μας για κατάθεση δικαιολογητικών κατακύρωσης
11. Το αρ. 35819/20-9-2017 έγγραφο περί προσκόμισης των δικαιολογητικών κατακύρωσης
12. Την αρ. 525/2017 απόφαση της Οικονομικής Επιτροπής περί οριστικής κατακύρωσης διαγωνισμού
13. Την αρ. 39946/18-10-2017 πρόσκληση υπογραφής σύμβασης
14. Το από 6-11-2017 (αρ.πρωτ.Δήμου 42488/7-11-2017) έγγραφο του κ. Ρεντινιώτη Μιχαήλ, οριστικού μειοδότη της προμήθειας του γερανοφόρου οχήματος
15. Την αρ. 575/2017 απόφαση της Οικονομικής Επιτροπής
16. Την αρ. 44218/17-11-2017 νέα πρόσκληση υπογραφής σύμβασης

Η Επιτροπή δεδομένου ότι ο ανάδοχος δεν προσήλθε στην προθεσμία που του τέθηκε για την υπογραφή σύμβασης , γνωμοδοτεί ,σύμφωνα με το άρθρο 105, παρ.5 του Ν.4412/2016, ότι κηρύσσεται έκπτωτος, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Δεν υπήρχε άλλος συμμετέχων στο διαγωνισμό οπότε η διαδικασία ανάθεσης ματαιώνεται, σύμφωνα με την περίπτωση β΄ της παραγράφου 1 του άρθρου 106.

Επίσης, σύμφωνα με το άρθρο 203, παρ.4 , μετά την απόφαση έκπτωσης και πριν την επιβολή κυρώσεων από το αρμόδιο όργανο, αυτό θα πρέπει να καλέσει υποχρεωτικά τον έκπτωτο ανάδοχο προς παροχή εξηγήσεων. Οι κυρώσεις που επιβάλλονται είναι:

α) Ολική κατάπτωση της εγγύησης συμμετοχής

Επιπλέον μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών ή υπηρεσιών των φορέων που εμπίπτουν στο πεδίο εφαρμογής του N. 4412/2016 κατά τα ειδικότερα προβλεπόμενα στο άρθρο 74.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και το από 18-12-2017 Πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Κηρύσσει έκπτωτο τον ανάδοχο της προμήθειας: **Προμήθεια οχημάτων (Γερανοφόρο Όχημα) κ.** Ρεντινιώτη Μιχαήλ, οριστικό μειοδότη της προμήθειας του γερανοφόρου οχήματος και καταπίπτει υπέρ της αναθέτουσας αρχής η εγγύηση συμμετοχής του.

**Β.** Ματαιώνει τη διαδικασία ανάθεσης επειδή δεν υπάρχει άλλος συμμετέχων στο διαγωνισμό, σύμφωνα με την περίπτωση β΄ της παραγράφου 1 του άρθρου 106.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 672 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*